Ο **Ιωσήφ Καζαβούμπου** (*Joseph Kasa-Vubu*, 1915 – 24 Μαρτίου 1969) ήταν Κογκολέζος πολιτικός, πρόεδρος της Δημοκρατίας του ανεξάρτητου Κογκό. 
Γεννημένος στο χωριό Kuma-Dizi της επαρχίας Mayombe του Βελγικό Κονγκό, ο Καζαβούμπου ήταν το 8ο από τα συνολικά εννέα παιδιά της οικογένειας ενός τοπικού γαιοκτήμονα. Ωστόσο και οι δύο γονείς του πέθαναν πρόωρα, η μητέρα του το 1919 και ο πατέρας του το 1936. Σε ηλικία 10 ετών ο μικρός Καζαβούμπου βαπτίσθηκε χριστιανός σε μία Καθολική Ιεραποστολή στο Kizu, κοντά στην πόλη Tshela παίρνοντας το όνομα Ιωσήφ. Έλαβε εκπαίδευση σε υψηλό επίπεδο. Σχεδίαζε να σπουδάσει φιλοσοφία και θεολογία και να γίνει ιερέας, αλλά τελικά αποβλήθηκε και στράφηκε στην πολιτική, αφού προηγουμένως είχε εργασθεί ως δάσκαλος. Το 1955 εκλέχθηκε επικεφαλής ενός κόμματος που αγωνιζόταν για την ανεξαρτησία της χώρας από τη Βελγική επιρροή. Αφού πρώτα διετέλεσε δήμαρχος, εν συνεχεία ηγήθηκε λαϊκών κινητοποιήσεων κατά της αποικιοκρατίας και εντέλει συνελήφθη και φυλακίσθηκε, για να αφεθεί ελεύθερος ύστερα από 2 μήνες (1959).

Μετά την ανεξαρτησία της χώρας εκλέχθηκε Πρόεδρος της Δημοκρατίας, με πρωθυπουργό τον Πατρίς Λουμούμπα. Σύντομα στη χώρα ξέσπασε πολιτική κρίση, ενώ ο στρατηγός Joseph-Désiré Mobutu (1930 - 1997) παρενέβη στη διένεξη συλλαμβάνοντας το Λουμούμπα, που ακολούθως δολοφονήθηκε ενώ ήταν κρατούμενος των δυνάμεων που υποστήριζαν τον αντίπαλό του πολιτικό, Μωυσή Τσόμπε, με τις υποψίες για το ποιος είχε την πολιτική ευθύνη της δολοφονίας να βαραίνουν τον Καζαβούμπου. Ο τελευταίος προσπάθησε να μετριάσει τις επιπτώσεις των πολιτικών αντιπαραθέσεων διορίζοντας τον Τσόμπε στη θέση του πρωθυπουργού το 1964. Ωστόσο έναν μόλις χρόνο μετά (1965) ο στρατηγός Μομπούτου επιχείρησε νέα παρέμβαση στην πολιτική ζωή του Κογκό ανατρέποντας τον Καζαβούμπου και θέτοντάς τον για ένα διάστημα σε κατ’ οίκον περιορισμό, πριν του επιτρέψει να αποσυρθεί στην οικογενειακή του φάρμα. Ο Καζαβούμπου, υποφέροντας από κάποια χρόνια νόσο, απεβίωσε σε νοσοκομείο της πόλης Boma, το 1969.

Παραπομπές
----------

1. 1 2  José Espasa Anguera: «Enciclopedia universal ilustrada europeo-americana» (Ισπανικά) Editorial Espasa. 1905. 8423945952. σελ. 234. ISBN-13 978-84-239-4500-9. ISBN-10 8423945952.
2. ↑  *20th Century Press Archives*. pe/009218. Ανακτήθηκε στις 9  Οκτωβρίου 2017.
3. ↑  *British Museum person-institution thesaurus*. 193672. Ανακτήθηκε στις 9  Οκτωβρίου 2017.
4. ↑  «Encyclopædia Britannica» (Αγγλικά) biography/Joseph-Kasavubu. Ανακτήθηκε στις 9  Οκτωβρίου 2017.
5. ↑  (Γερμανικά) *Εγκυκλοπαίδεια Μπρόκχαους*. kasavubu-joseph. Ανακτήθηκε στις 9  Οκτωβρίου 2017.
6. ↑  (Γερμανικά) *Munzinger Personen*. 00000009044. Ανακτήθηκε στις 9  Οκτωβρίου 2017.
7. ↑  *aflit*. aflit.arts.uwa.edu.au/KassaVubu.html.
8. ↑  "Kasa-Vubu (Joseph)" (PDF), Biographie belge d'outre-mer (in French), IX, Brussels: Académie Royale des Sciences d'Outre-Me, 2015, OCLC 561667718
Ανακτήθηκε στις 10/7/2018
9. ↑  "Joseph Kasavubu Dies in Congo; Was His Nation's First President" (PDF). Reuters. 24 March 1969. Ανακτήθηκε στις 10/7/2018
10. ↑  Kanza, Thomas R. (1994). The Rise and Fall of Patrice Lumumba: Conflict in the Congo (expanded ed.). Rochester, Vermont: Schenkman Books, Inc. ISBN 0-87073-901-8. Ανακτήθηκε στις 10/7/2018

Εξωτερικοί σύνδεσμοι
--------------------

* Πολυμέσα σχετικά με το θέμα  Joseph Kasa-Vubu στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 3327382
* LCCN: n85344652
* ISNI: 0000 0000 6679 756X
* GND: 121427986
* SUDOC: 060343583

 |

 |